SIIJ, despre scandalul voturilor Armand-Tudorache: "Până acum, ancheta nu a putut stabili dacă există diferență de voturi între cei doi candidați".
SIIJ: În dosar nu a fost dispusă o nouă renumărare a voturilor. Ancheta SIIJ se prelungește, un nou termen pentru finalizarea activităților Poliției este fixat pentru 1 august 2021, în urma unei ordonanțe a procurorului SIIJ dată pe 7 mai 2021. Procurorul SIIJ, Sorin Eugen Iasinovschi, a cerut zilele trecute să iasă la pensie din magistratură.
Un răspuns oficial transmis Mediafax, din partea SIIJ prin Parchetul General, arată că în ceea ce privește dosarul 2194/P/2020, în care se cercetează plângerea Organizaței Sector 1 a PSD împotriva lui Nicolae Sprîncu, procuror al PJ Sector 1, președinte al Biroului Electoral de Circumscripție Sector 1, Dan Barna, co-președinte USR și Andrei Nicolaescu, membru USR, până în prezent, ancheta penală a SIIJ "nu a putut stabili diferența de voturi între candidați, nefiind finalizate activitățile dispuse de către procuror". 723 VIII 3 2021 Sorina Matei by Tatiana Beleuţă"Dosarul care face obiectul interesului dumneavoastră se află în lucru la Secția pentru investigarea infracțiunilor din justiție, fiind în curs administrarea unui probatoriu complex.În dosarul menționat anterior nu a fost dispusă o nouă renumărare a voturilor corespunzător secţiilor de votare din Sectorul 1 Bucureşti.De asemenea, vă informăm că, întrucât activitățile dispuse prin ordonanța din data de 5 februarie 2021 nu au fost finalizate, Direcția Generală de Poliție a Municipiului București a solicitat motivat prelungirea termenului stabilit pentru aducerea la îndeplinire a tuturor obiectivelor fixate, iar procurorul de caz a fixat un nou termen, respectiv 1 august 2021", se arată în răspunsul SIIJ pentru Mediafax.În vederea finalizării anchetei, pentru prelungirea și fixarea termenului de 1 august 2021, procurorul SIIJ a mai emis o ordonanță pe 7 mai 2021.În 2 octombrie 2020, după desfășurarea alegerilor locale în România, la sesizarea PSD, SIIJ a dispus începerea urmăririi penale "in rem" în dosar pentru presupuse infracțiuni de abuz în serviciu, folosirea influenței de către o persoană care îndeplinește o funcție de conducere într-un partid politic pentru obținerea de foloase necuvenite, sustragerea sau distrugerea de înscrisuri și falsificarea documentelor și evidențelor electorale.Inițial, printr-o ordonanța din 5 februarie 2021, procurorii SIIJ au delegat polițiștii din cadrul Direcției Generale de Poliție a Municipiului București să identifice buletinele de vot corespunzătoare fiecărei secții de votare, să numerevoturilor din fiecare secție de vot din Sectorul 1 și să confrunte rezultatele cu numărul de votanți înscriși pe listele de vot corespunzătoare fiecărei din cele 166 de secții de votate din cadrul Sectorului 1 București, să confrunte rezultatele obținute după numărarea voturilor din cele 166 de secții cu datele înscrise în procesele verbale de consemnare a rezultatelor votării și să predea sacii cu buletinele de vot și listele electorale de la cele 166 de Secții de votare din cadrul Sectorului 1 la camera de corpuri delicte unde vor fi păstrate până la finalizarea cercetărilor în cauză.Termenul limită de soluționare dat, într-o primă etapă, de procurorul SIIJ pentru polițiști ca să termine toate aceste cercetări era 8 aprilie 2021.Procurorul SIIJ, Sorin Eugen Iasinovschi, a depus zilele trecute cerere de pensionare din magistratură.